
	Joniškio rajono savivaldybės seniūnijų, kaimų gyvenamųjų vietovių ribų nustatymo specialiojo plano rengimas Nr. VP1-4.2-VRM-04-R-61-038

	Veiksmų programa:
	2007-2013 metų Žmogiškųjų išteklių plėtros veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2012

	
	veiklų pabaiga:
	2014

	Projekto vertė:
	24.941,68 Eur

	Finansavimo šaltiniai:
	Europos Sąjungos struktūrinių fondų lėšos, Joniškio rajono savivaldybės biudžeto lėšos

	Projekto aprašymas:
	Šiuo metu Joniškio rajono savivaldybės teritorijoje yra nepatvirtintos (sąlyginės) gyvenamųjų teritorijų administracinės ribos. Šios ribos yra netikslios, vietomis kerta suformuotus žemės sklypus, statinius, taip sukeliant problemų tiek gyventojams (registruojant nekilnojamąjį turtą ar mokant žemės mokesčius), tiek matininkams, projektuotojams bei savivaldybės administracijos darbuotojams. Parengus LR Teritorijų planavimo įstatymą atitinkantį specialųjį planą, bus nustatytos rajone esančių seniūnijų, kaimų gyvenamųjų vietovių teritorijų ribos, ko pasėkoje bus išvengta problemų, su kuriomis yra susiduriama neturint šio plano. Parengus planą, bus atkurtos buvusių kaimų ribos, atkurti iš žemėlapių „išnykusių“ kaimų pavadinimai, vienkieminiai kaimai nukelti į gyvenvietes, bus sukurti ribų žemėlapiai bei duomenų bazės. Rengiant Joniškio rajono savivaldybės seniūnijų, kaimų gyvenamųjų vietovių ribų nustatymo specialųjį planą, būtų išanalizuoti Joniškio rajono bendrojo plano, Joniškio ir Žagarės miestų bendrųjų planų, Joniškio ir Žagarės miestų teritorijų ribų patikslinimo specialiųjų planų koncepcijos, plėtros galimybės, problemos. Rengiant planą bus parengti optimaliausi teritorijų ribų keitimo variantai, nustatyti žemės sklypai ir teritorijos, kurios planuojamos priskirti seniūnijų ir kaimų teritorijoms. Patikslintos ribos atitiks reikalavimus, reglamentuojamus LR Vyriausybės nutarimu patvirtintas Administracinių vienetų ir gyvenamųjų vietovių teritorijų ribų ir pavadinimų tvarkymo taisykles. Parengus specialųjį planą bus pasiektas pagrindinis projekto tikslas t.y. užtikrintas Joniškio rajono savivaldybės teritorijos darnus vystymasis bei racionalus teritorijos lėšų ir kitų išteklių naudojimas.

